pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สายการบินไทยสมายล์ เปิดจำหน่ายบัตรโดยสารราคาพิเศษ Smile Super Deal
วันพุธที่ 13 กันยายน 2560
สายการบินไทยสมายล์ เปิดจําหน่ายบัตรโดยสารราคาพิเศษ Smile Super Deal
บริษัท ไทยสมายล์แอร์เวย์ จํากัด กระทรวงคมนาคม ผู้ให้บริการสายการบินไทยสมายล์ เปิดจําหน่ายบัตรโดยสารราคาพิเศษ Smile Super Deal สําหรับเส้นทางในประเทศ ราคาเริ่มต้น 1,050 บาท
ต่อคนต่อเที่ยว และเส้นทางต่างประเทศ ราคาเริ่มต้น 2,180 บาท ต่อคนต่อเที่ยว ซึ่งราคารวมทุกอย่างแล้ว สํารองบัตรโดยสารตั้งแต่วันนี้ถึงวันที่ 15 กันยายน 2560 บัตรโดยสารใช้เดินทางตั้งแต่วันนี้ถึงวันที่ 30 พฤศจิกายน 2560
ผู้สนใจสามารถสอบถามรายละเอียดและสํารองที่นั่งผ่านเว็ปไซต์ www.thaismileair.com ตัวแทนจําหน่ายบัตรโดยสารไทยสมายล์ทุกแห่ง และศูนย์บริการลูกค้า Smile Call Center โทร. 1181หรือ Smile Service Center โทร. 0 2118 8888
รัฐบาลไทย-ข่าวทำเนียบรัฐบาล-"วันพืชมงคล"
วันจันทร์ที่ 11 พฤษภาคม 2563
"วันพืชมงคล"
"วันพืชมงคล"  เป็นวันพระราชพิธีจรดพระนังคัลแรกนาขวัญ
ซึ่งเป็นพระราชพิธีที่สืบทอดมาแต่โบราณ เพื่อเป็นศิริมงคลแด่พืชพันธุ์ธัญญาหาร บํารุงขวัญเกษตรกรและเตือนให้เริ่มเพาะปลูกข้าวและพืชไร่อันเป็นธัญญาหารหลักในการดํารงชีวิตของชาวไทย
รัฐบาลไทย-ข่าวทำเนียบรัฐบาล-โควิด-19 ติดต่อกันอย่างไร และวิธีป้องกันควรทำอย่างไร
วันพุธที่ 18 มีนาคม 2563
โควิด-19 ติดต่อกันอย่างไร และวิธีป้องกันควรทําอย่างไร
เราสามารถติดเชื้อไวรัสโควิด-19 จากอะไรได้บ้าง และจะป้องกันได้อย่างไร
เชื้อไวรัสโควิด-19 ติดต่อได้จากการไอหรือจามรดกัน และจากการที่มือเราไปสัมผัสเชื้อแล้วนํามาจับตา จมูก หรือปาก เพราะฉะนั้นต้องคอยระวังเพื่อหลีกเลี่ยงตนเองในสถานการณ์ที่เสี่ยงต่อการติดเชื้อโรค และหมั่นล้างมือให้สะอาดบ่อยๆ
รัฐบาลไทย-ข่าวทำเนียบรัฐบาล-สบน. ชี้แจงมาตรการช็อปช่วยชาติในประเด็นความเสี่ยงทางการคลัง
วันจันทร์ที่ 4 ธันวาคม 2560
สบน. ชี้แจงมาตรการช็อปช่วยชาติในประเด็นความเสี่ยงทางการคลัง
ในช่วงที่ผ่านมารัฐบาลมีความจําเป็นที่จะต้องดําเนินนโยบายงบประมาณแบบขาดดุล เพื่อสนับสนุนการขยายตัวของเศรษฐกิจให้เป็นไปอย่างต่อเนื่อง ผ่านการลงทุนในโครงสร้างพื้นฐาน
นายประภาศ คงเอียด ผู้อํานวยการสํานักงานบริหารหนี้สาธารณะ แถลงว่า ในช่วงที่ผ่านมารัฐบาลมีความจําเป็นที่จะต้องดําเนินนโยบายงบประมาณแบบขาดดุล เพื่อสนับสนุนการขยายตัวของเศรษฐกิจให้เป็นไปอย่างต่อเนื่อง ผ่านการลงทุนในโครงสร้างพื้นฐาน เพื่อเพิ่มขีดความสามารถในการแข่งขันของประเทศและดําเนินนโยบายทางการคลังผ่านมาตรการระยะสั้นและระยะยาว เพื่อทําให้เกิดการเพิ่มมูลค่าของภาคการผลิตและบริการและกระตุ้นให้เกิดการลงทุนของภาคเอกชน รวมถึงสนับสนุนการใช้กําลังการผลิตในภาคอุตสาหกรรม ซึ่งส่งผลให้เกิดการขยายตัวของการลงทุนภาคเอกชนและเศรษฐกิจในภาพรวม
สําหรับมาตรการ “ช็อปช่วยชาติ” เป็นมาตรการระยะสั้นที่รัฐบาลดําเนินการเพื่อกระตุ้นอุปสงค์ในการซื้อสินค้าและรับบริการในช่วงปลายปี 2560 ซึ่งจะทําให้เกิดเงินหมุนเวียนในระบบเศรษฐกิจเพิ่มขึ้นนอกจากนี้ จะช่วยขยายฐานภาษี อันจะส่งผลดีต่อการจัดเก็บรายได้ภาษีในระยะยาว
ทั้งนี้ การดําเนินนโยบายต่างๆ ของรัฐบาล กระทรวงการคลังได้รักษาวินัยทางการคลังอย่างเคร่งครัด โดยคํานึงถึงกรอบความยั่งยืนทางการคลัง ปัจจุบัน หนี้สาธารณะคงค้าง ณ วันที่ 31 ตุลาคม 2560 มีจํานวน 6,305,654.60 ล้านบาท หรือคิดเป็นร้อยละ 41.75 ของ GDP และประมาณการระดับหนี้สาธารณะต่อ GDP ตั้งแต่ปีงบประมาณ 2560 – 2564 อยู่ที่ระดับไม่เกินร้อยละ 49 โดยในปีงบประมาณ 2564 อยู่ที่ระดับร้อยละ 48.60 ทั้งนี้ การประมาณการดังกล่าวได้ครอบคลุมการประมาณการกู้เงินเพื่อชดเชยการขาดดุลงบประมาณและการกู้เงินโครงการลงทุนเพื่อการพัฒนาต่างๆ ของประเทศแล้ว ซึ่งยังคงอยู่ภายใต้กรอบ
ความยั่งยืนทางการคลังที่ไม่เกินร้อยละ 60
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-รอง นรม. และ รมว.กห. ต้อนรับการเยือนของ รมว.กห. มาเลเซีย อย่างเป็นทางการ ถกแก้ปัญหาชายแดน สู่ผลประโยชน์ร่วมกัน
วันพุธที่ 21 พฤศจิกายน 2561
รอง นรม. และ รมว.กห. ต้อนรับการเยือนของ รมว.กห. มาเลเซีย อย่างเป็นทางการ ถกแก้ปัญหาชายแดน สู่ผลประโยชน์ร่วมกัน
เมื่อ 21 พ.ย.61 เวลา 1000 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยือนอย่างเป็นทางการของ นาย Haji Mohamad bin Sabu (ฮาจิ โมฮาเหม็ด บิน ซาบู) รมว.กห.มาเลเซีย และคณะ ณ ศาลาว่าการกลาโหม
เมื่อ 21 พ.ย.61 เวลา 1000 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยือนอย่างเป็นทางการของ นาย Haji Mohamad bin Sabu (ฮาจิ โมฮาเหม็ด บิน ซาบู) รมว.กห.มาเลเซีย และคณะ ณ ศาลาว่าการกลาโหม
ทั้งสองฝ่าย ได้ชื่นชมความสัมพันธ์และการขยายความร่วมมือด้านความมั่นคงที่สร้างสรรค์ระหว่างกัน ผ่านกลไกคณะกรรมการชายแดนระดับต่างๆ ที่ผ่านมา โดยเฉพาะการลงนามความเข้าใจร่วมกัน ในการกําหนดแนวพื้นที่และการก่อสร้างรั้วบนเขตแดน โดย พล.อ.ประวิตร ได้กล่าวขอบคุณมาเลเซีย ในบทบาทที่สร้างสรรค์ในการอํานวยความสะดวก กระบวนการพูดคุยเพื่อสันติสุขใน จชต. และเสนอให้มาเลเซียพิจารณาก่อสร้างถนนเพิ่มเติม เพื่อเชื่อมด่านศุลกากรสะเดา - บูกิตกายูฮิตัม เพื่อพัฒนาการค้า การขนส่งชายแดนบนพื้นฐานผลประโยชน์ร่วมกัน พร้อมทั้งเสนอความร่วมมือกันมากขึ้น เพื่อกําหนดมาตรการรับมือกับปัญหาการค้ามนุษย์ ปัญหายาเสพติด การก่อการร้ายและบุคคลสองสัญชาติ และขอบคุณมาเลเซียที่เข้าใจสถานการณ์การเมืองไทย ที่จะนําไปสู่การเลือกตั้งทั่วไปในต้นปีหน้า
นาย ฮาจิ โมฮาเหม็ด บิน ซาบู ได้แสดงความขอบคุณไทย ถึงมิตรภาพที่ให้การสนับสนุนช่วยเหลือการแก้ปัญหาความมั่นคงในพื้นที่ภาคเหนือของมาเลเซียที่ผ่านมา โดยมาเลเซีย ยินดีให้การสนับสนุนความร่วมมือด้านความมั่นคงชายแดนและการแก้ปัญหาความไม่สงบในพื้นที่ จชต. พร้อมทั้ง เห็นด้วยที่จะเสริมสร้างความร่วมมือระหว่างกันอย่างใกล้ชิด ตามที่ไทยเสนอ โดยเฉพาะ การแก้ปัญหาบุคคลสองสัญชาติ ซึ่งตามมาด้วยปัญหาความมั่นคงด้านต่างๆ เพื่อประโยชน์ของการท่องเที่ยว การค้าขายตามแนวชายแดน และสันติสุขร่วมกันของประชาชนทั้งสองประเทศ
รัฐบาลไทย-ข่าวทำเนียบรัฐบาล-พิธีแต่งตั้ง และมอบสายสะพายทูตการท่องเที่ยว  Miss Tourism World Thailand 77 จังหวัด
วันอังคารที่ 21 กรกฎาคม 2563
พิธีแต่งตั้ง และมอบสายสะพายทูตการท่องเที่ยว  Miss Tourism World Thailand 77 จังหวัด
Miss Tourism World ทั้ง 77 จังหวัด 77 คน ทําหน้าที่เป็นทูตการท่องเที่ยวประจําจังหวัดที่ได้รับผิดชอบ เพื่อทําการประชาสัมพันธ์ การท่องเที่ยว  ศิลปวัฒนธรรม  ภาพลักษณ์ และ ธุรกิจที่เกี่ยวข้องกับการท่องเที่ยวในจังหวัดที่ได้รับมอบหมาย
วันนี้ 20 กรกฎาคม 2563 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีแต่งตั้ง และมอบสายสะพายทูตการท่องเที่ยว และ Miss Tourism World Thailand ประจําจังหวัด 77 จังหวัด พร้อมกล่าวให้โอวาท ณ ห้องโถง ชั้น 1 กระทรวงการท่องเที่ยวและกีฬา
จากสถานการณ์โควิด-19 ที่เกิดขึ้น ส่งผลกระทบต่อการท่องเที่ยวทั่วโลกอย่างชัดเจน บริษัท MTW(ASIA) จํากัด ผู้ถือลิขสิทธิ์ในการประกวดระดับโลก Miss Tourism World ประเทศไทย และประเทศในเอเชีย ซึ่งได้รับการสนับสนุนหลักจากการท่องเที่ยวแห่งประเทศไทย ( ททท.) ภายใต้การกํากับของกระทรวงการท่องเที่ยวและกีฬา และกรมประชาสัมพันธ์ ได้เล็งเห็นปัญหาและความสําคัญในการร่วมกันกระตุ้นด้านการท่องเที่ยวของประเทศ จึงได้ดําเนินการเฟ้นหาทูตการท่องเที่ยว และ Miss Tourism World ประจําจังหวัด ทั้ง 77 จังหวัด โดยได้ทําการคัดเลือกผู้ที่มีคุณสมบัติในการเข้ารับตําแหน่ง ที่ฉีกทุกกฎของการประกวด เน้น สวยเป็นรอง สมองเป็นหลัก ตามสโลแกนที่ว่า ครองใจทุกสายตา ทรงคุณค่ามากกว่าความงาม ซึ่ง Miss Tourism World ทั้ง 77 จังหวัด 77 คน จะต้องทําหน้าที่เป็น ทูตการท่องเที่ยว ประจําจังหวัดที่ได้รับผิดชอบ เพื่อทําการประชาสัมพันธ์ การท่องเที่ยว ศิลปวัฒนธรรม ภาพลักษณ์ และ ธุรกิจที่เกี่ยวข้องกับการท่องเที่ยวในจังหวัดที่ได้รับมอบหมาย เพื่อกระตุ้นเศรษฐกิจการท่องเที่ยว หลังเกิดวิกฤตสถานการณ์โควิค - 19 ตามนโยบายของรัฐบาล ผ่านรูปแบบกิจกรรม ทั้งระบบออนไลน์ และระบบออฟไลน์ ควบคู่กันไปตลอดทั้งปี...
พร้อมกันนี้ทางผู้สนับสนุนหลัก Beauty Diamond by Beauty Gems ได้นํามงกุฎเพชร ประจํากองประกวด Miss Tourism World Thailand 2020 มาส่งมอบให้แก่ ท่านรัฐมนตรีว่าการกระทรวงการท่องเที่ยวและกีฬา จากนั้นรัฐมนตรีว่าการกระทรวงการท่องเที่ยวและกีฬา จะทําการส่งมอบต่อให้กับกองประกวด Miss Tourism World Thailand 2020 นําโดย คณะผู้บริหาร บริษัท MTW ASIA จํากัด
ในพิธีการแต่งตั้งทูตการท่องเที่ยว 77 จังหวัดนี้ นับเป็นรุ่นแรกของทูตการท่องเที่ยว ที่จะเป็นต้นแบบ ในความร่วมมือ และ เป็น Influencer ตัวจริง ที่จะช่วยสร้างปรากฏการณ์ครั้งใหม่ให้วงการท่องเที่ยวไทย ถือเป็นหนึ่งกําลังสําคัญซึ่งมีอิทธิพลเรื่องการท่องเที่ยวบนโลกออนไลน์ และออฟไลน์
ขณะนี้ทูตการท่องเที่ยวประจําจังหวัด ทุกๆ จังหวัด ได้เริ่มปฏิบัติหน้าที่กันแล้ว สามารถติดตามความเคลื่อนไหว และเป็นกําลังใจให้ Miss Tourism World ทูตการท่องเที่ยว ทั้ง 77 จังหวัด ได้ที่ Fanpage Facebook : Miss Tourism World Thailand หรือติดตามแต่ละจังหวัดได้ที่ Fanpage Facebook : Miss Tourism World ตามด้วยชื่อจังหวัด(เป็นภาษาไทย) จะพบน้องๆ ได้ทั้ง 77 จังหวัด เพื่อช่วยกันกระตุ้นให้เกิดการเที่ยวทั่วไทย ไปกับกระทรวงการท่องเที่ยวและกีฬา
รัฐบาลไทย-ข่าวทำเนียบรัฐบาล-นายกรัฐมนตรีสั่งการเจ้าหน้าที่ เร่งตรวจสอบ เหตุเสียงดังคล้ายระเบิด คืนวานนี้ ขอประชาชนอย่าตื่นตระหนก พร้อมเชื่อมั่นในการทำงานของทางการ
วันอังคารที่ 16 พฤษภาคม 2560
นายกรัฐมนตรีสั่งการเจ้าหน้าที่ เร่งตรวจสอบ เหตุเสียงดังคล้ายระเบิด คืนวานนี้ ขอประชาชนอย่าตื่นตระหนก พร้อมเชื่อมั่นในการทํางานของทางการ
นายกรัฐมนตรีสั่งการผ่านรองนายกรัฐมนตรี ด้านความมั่นคง และ คสช. ให้เร่งตรวจสอบสาเหตุที่แท้จริง หากพบว่าเป็นการสร้างสถานการณ์ความวุ่นวาย จะต้องติดตามจับกุมผู้กระทําผิด มาลงโทษให้ได้
(วันนี้ 16 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี  เผยว่า จากเหตุเสียงดังคล้ายระเบิดหน้าโรงละครแห่งชาติ กรุงเทพฯ เมื่อคืนวานนี้ เวลา 20.30 น. พลเอก ประยุทธ์ จันทร์โอชา นายกรัฐมนตรี ได้สั่งการผ่านรองนายกรัฐมนตรี ด้านความมั่นคง และ คสช. ให้เร่งตรวจสอบสาเหตุที่แท้จริง หากพบว่าเป็นการสร้างสถานการณ์ความวุ่นวาย จะต้องติดตามจับกุมผู้กระทําผิด มาลงโทษให้ได้ ส่วนผู้ที่ได้รับบาดเจ็บ ให้หน่วยงานที่เกี่ยวข้อง ให้ความช่วยเหลือตามระเบียบ ของทางราชการ
ทั้งนี้ ขอให้พี่น้องประชาชนอย่าตื่นตระหนก โดยเจ้าหน้าที่จะเร่งหาสาเหตุและทํางาน อย่างเต็มที่เพื่อให้ประชาชนเกิดความอุ่นใจและปลอดภัย โดยขอความร่วมมือทุกฝ่าย ร่วมกันเป็นหูเป็นตา หากพบวัตถุต้องสงสัย หรือเบาะแสการกระทําผิด ได้โปรดแจ้งเจ้าหน้าที่บ้านเมืองให้ทราบในทันที เพื่อจะดําเนินการโดยเร่งด่วนต่อไป
.....................................
สํานักโฆษก
รัฐบาลไทย-ข่าวทำเนียบรัฐบาล-​ไทย – สหรัฐฯ พร้อมผลักดันความร่วมมืออย่างสร้างสรรค์และรอบด้าน
วันศุกร์ที่ 23 สิงหาคม 2562
​ไทย – สหรัฐฯ พร้อมผลักดันความร่วมมืออย่างสร้างสรรค์และรอบด้าน
​ไทย – สหรัฐฯ พร้อมผลักดันความร่วมมืออย่างสร้างสรรค์และรอบด้าน
วันนี้ (วันศุกร์ที่ 23 สิงหาคม 2562) เวลา 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล นางแทมมี ดักเวิร์ธ (Tammy Duckworth) สมาชิกวุฒิสภาสหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางมาราชการที่ประเทศไทย ระหว่างวันที่ 21 – 23 สิงหาคม 2562 สรุปสาระสําคัญการหารือ ดังนี้
นายกรัฐมนตรีกล่าวต้อนรับในนามรัฐบาลและประชาชนชาวไทย ยินดีที่ทราบว่าท่านได้รับเชิญให้ไปบรรยายพิเศษ ที่โรงเรียนนายร้อยพระจุลจอมเกล้าซึ่งนายกรัฐมนตรีเป็นศิษย์เก่า ชื่นชมและรู้สึกเป็นเกียรติที่ได้พบสตรีอเมริกันเชื้อสายไทยคนแรกที่ดํารงตําแหน่งวุฒิสมาชิกสหรัฐฯ อีกทั้งเป็นผู้ที่เคยรับราชการทหารสหรัฐฯ ซึ่งถือเป็นเพื่อนร่วมอาชีพ และเป็นตัวอย่างของทหารที่เข้มแข็ง เป็นแรงบันดาลใจให้กับคนจํานวนมาก
นางแทมมี ดักเวิร์ธกล่าวว่ายินดีที่การเดินทางมาไทยในครั้งนี้ได้เห็นถึงพัฒนาการที่สําคัญของไทย ชื่นชมต่อพัฒนาการทางการเมือง และเศรษฐกิจของไทย ยินดีที่ไทยและสหรัฐดําเนินความสัมพันธ์ได้เต็มรูปแบบ เชื่อมั่นว่าไทยและสหรัฐในฐานะมิตรประเทศที่มีการติดต่อสัมพันธ์กันมายาวนานจะมีความสัมพันธ์ที่ใกล้ชิดต่อกันในทุกมิติอย่างต่อเนื่อง โดยเฉพาะการแลกเปลี่ยนการอบรม
ไทยในฐานะประธานอาเซียน พร้อมมีส่วนสําคัญในการผลักดันให้สหรัฐฯ มีความสัมพันธ์เชิงสร้างสรรค์ในภูมิภาค และพร้อมช่วยแก้ไขปัญหาระดับภูมิภาคอื่นๆ อาทิ สถานการณ์ในรัฐยะไข่ สถานการณ์ในคาบสมุทรเกาหลี ทะเลจีนใต้
ทั้งนี้ ไทยพร้อมสนับสนุนการดําเนินบทบาทที่สร้างสรรค์ของสหรัฐฯ ในภูมิภาค เพื่อสร้างสรรค์เสถียรภาพ ความมั่นคง ซึ่งจากยุทธศาสตร์อินโด-แปซิฟิกของสหรัฐฯ อาเซียนมี ASEAN Outlook on the Indo-Pacific เป็นกรอบแนวทาง นายกรัฐมนตรียังได้กล่าวเชิญชวนสหรัฐฯ ดําเนินความร่วมมืออย่างเป็นรูปธรรมกับอาเซียน รวมไปถึงการสร้างความเชื่อมโยงระหว่างความร่วมมือระดับอนุภูมิภาค อาทิ ACMECS เป็นต้น
รัฐบาลไทย-ข่าวทำเนียบรัฐบาล-ก.แรงงาน มอบหน้ากากผ้าป้องโควิด -19 แก่สื่อมวลชน
วันศุกร์ที่ 10 เมษายน 2563
ก.แรงงาน มอบหน้ากากผ้าป้องโควิด -19 แก่สื่อมวลชน
ผู้ช่วยรัฐมนตรีประจํากระทรวงแรงงาน ส่งมอบหน้ากากผ้าแก่สื่อมวลชนนําไปแจกจ่ายแก่พนักงานในองค์กรป้องกันความเสี่ยงจากการติดเชื้อไวรัสโคโรนา 2019 (Covid-19)
วันที่ 10 เมษายน 2563 ดร.ดวงฤทธิ์ เบ็ญจาธิกุล ชัยรุ่งเรื่อง ผู้ช่วยรัฐมนตรีประจํากระทรวงแรงงาน ได้ส่งมอบหน้ากากผ้าให้แก่สื่อมวลชน ประกอบด้วย เนชั่นทีวี หนังสือพิมพ์ไทยโพสต์ หนังสือพิมพ์ไทยรัฐ มติชน ข่าวสด เดลินิวส์ รวมจํานวนทั้งสิ้นกว่า 1,000 ชิ้น เพื่อนําไปแจกจ่ายให้แก่พนักงานในองค์กรไว้ใช้ประโยชน์ในการป้องกันความเสี่ยงจากการติดเชื้อไวรัสโคโรนา 2019 (Covid-19) ต่อไป
สําหรับหน้ากากผ้าดังกล่าว เป็นผลิตภัณฑ์ที่เป็นผลผลิตจากการฝึกอาชีพ โดยกรมพัฒนาฝีมือแรงงาน กระทรวงแรงงาน ภายใต้มาตรการเยียวยาผู้ได้รับผลกระทบจากการระบาดของโรคไวรัสโคโรนา (Covid-19) ที่ว่างงานหรือถูกเลิกจ้าง ซึ่งมีกระบวนการผลิตที่ได้มาตรฐาน มีคุณภาพ และปลอดภัยจากสารเคมี โดยหน้ากากผ้าที่ใช้แล้วสามารถนําไปซักเพื่อกลับมาใช้ซ้ําได้อีก
รัฐบาลไทย-ข่าวทำเนียบรัฐบาล-ธ.ก.ส. จับมือพันธมิตร สนับสนุนระบบเกษตรพันธสัญญา
วันพุธที่ 26 กันยายน 2561
ธ.ก.ส. จับมือพันธมิตร สนับสนุนระบบเกษตรพันธสัญญา
ธ.ก.ส.จับมือผู้ประกอบการธุรกิจรายใหญ่ เพื่อสนับสนุนสินเชื่อให้แก่เกษตรกร ตามโครงการสนับสนุนสินเชื่อและพัฒนาระบบเกษตรพันธสัญญา (Contract Farming) เพื่อยกระดับการผลิตและการบริหารจัดการที่ทันสมัย
วันนี้ (26 กันยายน 2561) ณ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้จัดพิธีลงนามบันทึกข้อตกลงความเข้าใจว่าด้วย “โครงการสนับสนุนสินเชื่อเพื่อส่งเสริมและพัฒนาระบบเกษตรพันธสัญญา (Contract Farming)”ระหว่าง ธ.ก.ส. กับ บริษัท เบทาโกรเกษตรอุตสาหกรรม จํากัด และ บริษัทไทยเอส พี เอฟโปรดักส์ จํากัดและระหว่าง ธ.ก.ส. กับ บริษัท ไทยฟู้ดส์สไวน อินเตอร์เนชั่นแนล จํากัด และบริษัท ไทยฟู้ดส์ คอนแทรคฟาร์มมิ่ง จํากัดเพื่อเพิ่มโอกาสให้กับลูกค้าผู้ประกอบการธุรกิจทางการเกษตรภายใต้ระบบเกษตรพันธสัญญา ได้เข้าถึงแหล่งเงินทุนและเพิ่มศักยภาพการผลิตของเกษตรกรสู่ความยั่งยืนและทันสมัย ยกระดับมาตรฐานคุณภาพและประสิทธิภาพการผลิต ภายใต้ยุทธศาสตร์ในการเพิ่มขีดความสามารถภาคการเกษตรของประเทศ
นายศรายุทธ ยิ้มยวน ผู้ช่วยผู้จัดการ ธ.ก.ส. กล่าวว่าความร่วมมือในโครงการสินเชื่อเพื่อส่งเสริมและพัฒนาระบบเกษตรพันธสัญญาในครั้งนี้ เกิดขึ้นตามพระราชบัญญัติส่งเสริมและพัฒนาระบบเกษตรพันธสัญญา พ.ศ.2560 ซึ่งสนับสนุนระบบการผลิตหรือการบริการทางการเกษตรระหว่างผู้ประกอบธุรกิจทางการเกษตรและผู้ประกอบอาชีพเกษตรกรรมตั้งแต่ 10 รายขึ้นไปหรือกับสหกรณ์การเกษตร หรือวิสาหกิจชุมชน ที่มีเงื่อนไขการผลิต จําหน่าย หรือรับจ้างผลิต หรือการบริการทางการเกษตร โดยเกษตรกรตกลงที่จะผลิตหรือจําหน่าย ตามจํานวน ราคา หรือระยะเวลาที่กําหนดไว้ และผู้ประกอบการธุรกิจทางการเกษตรก็ตกลงที่จะซื้อผลิตผลดังกล่าวพร้อมจ่ายค่าตอบแทนตามที่ได้ทําสัญญาไว้ ซึ่งแนวทางดังกล่าวสอดคล้องกับนโยบาย “ตลาดนําการผลิต” ช่วยลดความเสี่ยงและสร้างโอกาสให้เกษตรกรได้พัฒนาองค์ความรู้ด้านการผลิตและเทคโนโลยีสมัยใหม่ จากผู้ประกอบการที่ร่วมทําสัญญา เพื่อนํามาพัฒนาการผลิตให้มีคุณภาพได้มาตรฐาน ตรงกับความต้องการของตลาด ทั้งนี้ในส่วนของ ธ.ก.ส.เข้าไปมีส่วนร่วมในการกําหนดพื้นที่เป้าหมายและสนับสนุนสินเชื่อให้กับเกษตรกรที่เข้าร่วมโครงการ โดยเตรียมวงเงินไว้กว่า 2,000 ล้านบาท ตลอดจนให้ความรู้และประชาสัมพันธ์โครงการดังกล่าวแก่เกษตรกร
ความร่วมมือในครั้งนี้จะเป็นการส่งเสริมให้เกษตรกรมีช่องทางในการสร้างรายได้ที่เพิ่มขึ้น โดยบริษัทจะเข้าสํารวจเพื่อกําหนดพื้นที่เป้าหมาย ตลอดจนกําหนดคุณสมบัติของเกษตรกรที่เข้าร่วมโครงการ อีกทั้งให้ข้อมูลแผนการผลิต การประมาณการจํานวนผลผลิตและระยะเวลาคืนทุน ความคุ้มค่าในการผลิต ภาระความเสี่ยง และข้อมูลอื่น ๆ ที่จําเป็นแก่เกษตรกร นอกจากนี้จะมีการจัดอบรมให้ความรู้ พร้อมวัดผลการผ่านเกณฑ์การอบรมให้แก่เกษตรกรที่เข้าร่วมโครงการทุกราย ตลอดจนจ่ายค่าตอบแทนแก่เกษตรกรตามข้อตกลงในสัญญา
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ลงพื้นที่ให้กำลังใจผู้ได้รับบาดเจ็บจากเหตุ กราดยิงที่โคราช
วันจันทร์ที่ 10 กุมภาพันธ์ 2563
รมต.นร. นายเทวัญ ฯ ลงพื้นที่ให้กําลังใจผู้ได้รับบาดเจ็บจากเหตุ กราดยิงที่โคราช
รมต.นร. นายเทวัญ ฯ ลงพื้นที่ให้กําลังใจผู้ได้รับบาดเจ็บจากเหตุ กราดยิงที่โคราช
วันนี้(9ก.พ.2563)นายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายณัฏฐชัยศรีรุ่งสุขพินิจที่ปรึกษารัฐมนตรีประจําสํานักนายกรัฐมนตรีนายธงชัยลืออดุลย์เลขานุการรัฐมนตรีประจําสํานักนายกรัฐมนตรีลงพื้นที่ติดตามความคืบหน้าการให้ความช่วยเหลือผู้ได้รับผลกระทบจากเหตุจ.ส.อ.จักรพันธ์ถมมาทหารสังกัดกองพันกระสุนที่22กองบัญชาการช่วยรบที่2ก่อเหตุอุกฉกรรจ์ทําร้ายประชาชนและกราดยิงที่บริเวณวัดป่าศรัทธาและห้างสรรพสินค้าTerminal21สาขาโคราชซึ่งมีจํานวนผู้เสียชีวิตและได้รับบาดเจ็บจากเหตุการดังกล่าวเป็นจํานวนมาก
รัฐมนตรีประจําสํานักนายกรัฐมนตรีและคณะได้เดินทางไปยังจุดเกิดเหตุห้างสรรพสินค้าTerminal21สาขาโคราชพบว่าบริเวณชั้นGของห้างสรรพสินค้าได้รับความเสียหายกระจกแตกร้าวเป็นจํานวนมากทั้งนี้ภายในห้างสรรพสินค้าทําการปิดชั่วคราวไม่พบประชาชนอยู่ภายในห้างสรรพสินค้านอกจากเจ้าหน้าที่ที่เกี่ยวข้อง
จากนั้นรัฐมนตรีประจําสํานักนายกรัฐมนตรีและคณะเดินทางไปยังโรงพยาบาลมหาราชนครราชสีมาเพื่อเยี่ยมผู้ได้รับบาดเจ็บจากเหตุการดังกล่าวจํานวน21รายโดยรัฐมนตรีประจําสํานักนายกรัฐมนตรีได้มอบกระเช้าและกล่าวให้กําลังใจผู้บาดเจ็บให้อาการดีขึ้นเร็ววัน
ก่อนเดินทางกลับ รัฐมนตรีประจําสํานักนายกรัฐมนตรีและคณะได้เดินทางไปยังวัดสามัคคีอ.เมืองจ.นครราชสีมาเพื่อรดน้ําศพด.ช.รัชชานนท์กาญจเมธีหรือน้องเจมส์บอนด์อายุ13ปีเหยื่อผู้เสียชีวิต
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีรับมอบของขวัญวันเด็กแห่งชาติ ประจำปี 2563 จากประธานกรรมการ มูลนิธิป่อเต็กตึ๊ง และคณะ
วันจันทร์ที่ 6 มกราคม 2563
นายกรัฐมนตรีรับมอบของขวัญวันเด็กแห่งชาติ ประจําปี 2563 จากประธานกรรมการ มูลนิธิป่อเต็กตึ๊ง และคณะ
นายกรัฐมนตรีรับมอบของขวัญวันเด็กแห่งชาติ ประจําปี 2563 จากประธานกรรมการมูลนิธิป่อเต็กตึ๊ง และคณะ รวมจํานวน 180,000 ชิ้น เตรียมนํามอบเป็นของขวัญให้กับเด็กและเยาวชนในวันเด็กแห่งชาติ 11 ม.ค.นี้
วันนี้ (6 ม.ค. 62) เวลา 11.10 น. ณ ห้องสีม่วง ตึกไทยคู่ฟ้า ทําเนียบรัฐบาล นายวิเชียร เตชะไพบูลย์ ประธานกรรมการมูลนิธิป่อเต็กตึ๊ง และคณะ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบของขวัญสําหรับนําไปแจกจ่ายแก่เด็ก ๆ ที่มาร่วมงานวันเด็กแห่งชาติ ประจําปี 2563 ที่ทําเนียบรัฐบาล ในวันเสาร์ที่ 11 มกราคม 2563 โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี นางสาวปราณี ศรีประเสริฐ รองเลขาธิการนายกรัฐมนตรีฝ่ายบริหาร และนางสาวดวงสุดา ศรียงค์ ผู้ช่วยเลขาธิการนายกรัฐมนตรี เข้าร่วมการรับมอบ
โอกาสนี้ นายกรัฐมนตรีได้รับมอบสมุด จํานวน 60,000 เล่ม ดินสอ จํานวน 60,000 แท่ง และไม้บรรทัด จํานวน 60,000 อัน รวมจํานวน 180,000 ชิ้น หรือ 30,000 ชุด จากประธานกรรมการมูลนิธิป่อเต็กตึ๊ง และคณะ พร้อมกล่าวขอบคุณมูลนิธิป่อเต็กตึ๊งที่มีความตั้งใจ มุ่งมั่นที่จะพัฒนาด้านการศึกษาของเยาวชนมาโดยตลอด โดยหวังเป็นอย่างยิ่งว่าจะได้รับความร่วมมือเช่นนี้จากมูลนิธิฯ ตลอดไป พร้อมทั้งกล่าวอวยพรเนื่องในโอกาสวันขึ้นปีใหม่ 2563 แก่ประธานกรรมการมูลนิธิและคณะ นอกจากนี้ นายกรัฐมนตรีกล่าวเพิ่มเติมว่า วันนี้เรามีความจําเป็นที่จะต้องส่งเสริมและพัฒนาด้านการศึกษาให้มากขึ้น ทั้งด้านการศึกษาในระบบ การศึกษานอกระบบ รวมไปถึงการศึกษาโดยภาคเอกชน ผ่านทางด้านของการมอบทุนการศึกษา โดยไม่ต้องรอจากภาครัฐเพียงฝ่ายเดียว แต่เป็นการร่วมมือกันของทุกภาคส่วน พร้อมทั้งกล่าวแนะว่า การเรียนการสอนในวันนี้ไม่ใช่เพียงแต่เรื่องของหลักวิชาการ แต่ต้องสร้างหลักการคิดและวิเคราะห์ให้กับเด็กและเยาวชน เพื่อให้ทันต่อสถานการณ์โลกที่เทคโนโลยีดิจิทัลจะเข้ามามีบทบาทเพิ่มขึ้นในปัจจุบันและในอนาคต
สําหรับวันเด็กแห่งชาติ ประจําปี พ.ศ. 2563 นี้ มูลนิธิป่อเต็กตึ๊ง ได้จัดเตรียมสมุด ดินสอ และไม้บรรทัด เป็นของขวัญวันเด็กมอบให้เด็กนักเรียน เยาวชนในโรงเรียน และหน่วยงานต่าง ๆ ทั้งในส่วนกลางและส่วนภูมิภาคทุกจังหวัดทั่วประเทศ รวมเป็นจํานวน 5,100,000 ชิ้น คิดเป็นมูลค่าทั้งสิ้น 30,600,000 บาท (สามสิบล้านหกแสนบาทถ้วน) ซึ่งการจัดเตรียมชุดเครื่องเขียน เพื่อเป็นของขวัญให้กับเยาวชน เนื่องในวันเด็กแห่งชาติ เป็นหนึ่งในโครงการของงานสังคมสงเคราะห์ของมูลนิธิป่อเต็กตึ๊ง ที่จัดต่อเนื่องมาเป็นประจํากว่า 60 ปีนับตั้งแต่ที่ทางราชการกําหนดให้มีวันเด็กแห่งชาติเมื่อปี พ.ศ. 2502 เป็นต้นมา เพื่อเป็นขวัญและกําลังใจให้กับเด็กและเยาวชน เติบโตเป็น “เด็กไทยยุคใหม่ รู้รักสามัคคี รู้หน้าที่พลเมืองไทย” และเป็นกําลังสําคัญของประเทศชาติต่อไป
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋”ขอเวลา 1 สัปดาห์ ตกผลึกมาตรการแก้ปัญหาแรงงานประมงขาดแคลน
วันพุธที่ 8 สิงหาคม 2561
“บิ๊กอู๋”ขอเวลา 1 สัปดาห์ ตกผลึกมาตรการแก้ปัญหาแรงงานประมงขาดแคลน
รมว.แรงงาน เผย แนวทางแก้ไขปัญหาขาดแคลนแรงงานประมงทะเล จะเกิดความชัดเจนภายใน 1 สัปดาห์ ยืนยัน รัฐบาลดําเนินการตามขั้นตอนด้วยความเหมาะสม คํานึงถึงบริบทของวิถีชีวิตการทําประมง
รมว.แรงงาน เผย แนวทางแก้ไขปัญหาขาดแคลนแรงงานประมงทะเล จะเกิดความชัดเจนภายใน 1 สัปดาห์ ยืนยัน รัฐบาลดําเนินการตามขั้นตอนด้วยความเหมาะสม คํานึงถึงบริบทของวิถีชีวิตการทําประมง
เมื่อวันที่ 8 สิงหาคม พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมพิจารณาแนวทางการแก้ไขปัญหาการขาดแคลนแรงงานภาคประมงทะเล ณ ห้องประชุม ประสงค์ รณะนันทน์ ชั้น 5 อาคารกระทรวงแรงงาน โดยที่ประชุมได้พิจารณาถึงแนวทางการแก้ไขปัญหาการขาดแคลนแรงงานภาคประมงทะเล ผลกระทบ และแนวทางการจัดการแรงงานภาคประมงทะเล ด้านต่าง ๆ อาทิ ด้านความมั่นคง เศรษฐกิจ สังคม และด้านอื่น ๆ พร้อมทั้งกฎหมายที่เกี่ยวข้องในการดําเนินการ โดย พล.ต.อ.อดุลย์ฯ กล่าวภายหลังการประชุมว่า จากตัวเลขความต้องการแรงงานภาคประมงในประเทศไทย ซึ่งอยู่ที่ 53,000 คน โดยกระทรวงแรงงานได้หารือเพื่อเตรียมมาตรการในการจัดหาแรงงานภาคประมงและมาตรการดูแล อาทิ การอนุญาตให้แรงงานภาคประมงจํานวนประมาณ 11,000 คน ที่จะสิ้นสุดอายุการทํางานที่ประเทศไทย ในเดือนกันยายนนี้ ให้สามารถอยู่ทํางานต่อได้ โดยจะต้องมารายงานตัวเพื่อขออนุญาตทํางานต่อ ระหว่างวันที่ 20 สิงหาคม – 30 กันยายน 2561 ซึ่งจะสามารถอยู่ต่อได้อีก 1 – 2 ปี ส่วนอีกประมาณ 42,000 คนที่ขาดนั้นเตรียมจะนําเข้าโดยวิธี MOU จาก 4 ประเทศ ได้แก่ เมียนมา ลาว กัมพูชา และเวียดนาม ซึ่งขณะนี้อยู่ในขั้นตอนการจัดทําแผนปฏิบัติการเพื่อเจรจากับประเทศต้นทาง
พล.ต.อ.อดุลย์ฯ ยังกล่าวต่อว่า ขอเวลาอีกประมาณ 1 สัปดาห์ เพื่อตกผลึกในรายละเอียด พร้อมย้ํา สําหรับสิทธิประโยชน์ในการดูแลแรงงานภาคประมง จะต้องดําเนินการให้เกิดความเหมาะสม ส่วนความคืบหน้าการให้สัตยาบันอนุสัญญาแรงงานประมง C188 นั้น ขณะนี้ยังอยู่ในระหว่างการรับฟังความคิดเห็นจากทุกภาคส่วนที่เกี่ยวข้อง ทั้งนี้ ได้คํานึงถึงความสอดคล้องกับวิถีชีวิตของการทําการประมง ซึ่งรัฐบาลได้ดําเนินการตามขั้นตอน ค่อยเป็นค่อยไป โดยรับฟังความคิดเห็นผู้ที่นํากฎหมายมาใช้ ให้ปฏิบัติได้จริง และสอดคล้องตามที่ภาคประมงเสนอเพื่อให้เกิดความเหมาะสมต่อไป
-----------------------------------------------
กองเผยแพร่และประชาสัมพันธ์/ณัฏฐภัทร์ ชื่นเอี่ยม –ข่าว/กัณติภณ คูสมิทธิ์ - ภาพ/8 สิงหาคม 2561
รัฐบาลไทย-ข่าวทำเนียบรัฐบาล-ให้โอวาทผู้แทนเยาวชนโครงการ "ขอทำดีเพื่อแผ่นดิน"
วันจันทร์ที่ 4 กันยายน 2560
ให้โอวาทผู้แทนเยาวชนโครงการ "ขอทําดีเพื่อแผ่นดิน"
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นผู้แทนนายกรัฐมนตรี ในการพบปะและให้โอวาทแก่ผู้แทนเยาวชนโครงการ "ขอทําดีเพื่อแผ่นดิน" สานต่อพระราชปณิธาน สืบสานพระราชกรณียกิจ ครั้งที่ 2
โรงพยาบาลจุฬาลงกรณ์ โดย นพ.พินิจ กุลละวณิชย์ ผู้ช่วยเลขาธิการสภากาชาดไทย นางสุนันทา ศรอนุสิน ผู้อํานวยการสํานักงานยุวกาชาด ตลอดจนผู้บริหาร เจ้าหน้าที่ และเยาวชนในโครงการ เข้าร่วมงานกว่า 300 คน
นพ.ธีระเกียรติ เจริญเศรษฐศิลป์กล่าวว่า กระทรวงศึกษาธิการในฐานะรับผิดชอบการจัดการศึกษาเรียนรู้แก่เด็กและเยาวชน ตลอดจนประชาชนของประเทศ ได้น้อมนําพระบรมราโชบายด้านการศึกษาของสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10) มีใจความสําคัญว่า"การศึกษาต้องมุ่งสร้างพื้นฐานให้แก่ผู้เรียนใน 3 ด้านคือ 1) ส่งเสริมให้นักเรียนมีทัศนคติที่ถูกต้อง 2) การศึกษาต้องมุ่งสร้างพื้นฐานชีวิตหรืออุปนิสัยที่มั่นคงเข้มแข็ง อาทิ การสร้างบุคลิกและอุปนิสัยที่ดีงาม (Character Education) 3) ให้นักเรียนมีอาชีพ มีงานทํา”
โดยนํามากําหนดเป็นเป้าหมายใหญ่ของการศึกษาใน 2 ประการคือ เพื่อทํามาหากินมีอาชีพที่ดี และเพื่อมีชีวิตที่ดีมุ่งเน้นจัดการศึกษาเรียนรู้เพื่อให้ผู้เรียนมีความรู้ สามารถออกไปประกอบสัมมาชีพ และเป็นพลเมืองที่ดีของสังคม โดยปลายทางของการศึกษาที่แท้จริง มุ่งหวังไปถึงการมีอุปนิสัยที่ดีงามด้วย ซึ่งความดีงามหรือความดี จะเกิดขึ้นได้ก็ต่อเมื่อมีการลงมือทําจริงอย่างต่อเนื่อง มิใช่เพียงการนึกคิดหรือแค่พูดว่าทําดี แล้วจะเกิดความดีขึ้นได้
ในส่วนของการทําจิตอาสานั้นสามารถเริ่มได้จากจิตใจและตัวของเราที่ต้องมีทัศนคติที่ดีก่อน จากนั้นจึงจะไปทําประโยชน์ให้กับอื่นได้ ซึ่งการทําประโยชน์ให้กับผู้อื่น ถือเป็นทางลัดที่ทําให้เรามีความสุข แม้การทําความดีอาจจะมีอุปสรรคบ้าง แต่อุปสรรคหรือสิ่งต่าง ๆ จะทําให้เราเข้มแข็งขึ้น และยิ่งได้ใช้ความสามารถของเราทําให้เกิดประโยชน์แก่ผู้คนได้มากเพียงใด เราก็จะเกิดความรู้สึกดี ๆ เกิดความสุขมากขึ้นเท่านั้น นอกจากนี้ การทําจิตอาสาสามารถเริ่มต้นจากที่บ้าน เริ่มต้นกับพ่อแม่ของเราก่อน เพราะเป็นผู้มีพระคุณดูแลเราจนเติบใหญ่ เป็นการเริ่มต้นจากการรักตนเอง ก่อนจะส่งต่อไปยังคนใกล้ตัว เพื่อน คนรอบข้าง ชุมชน จนถึงสังคมต่อไป
นอกจากนี้ ต้องขอชื่นชมสํานักงานยุวกาชาด สภากาชาดไทย ที่ได้จัดโครงการ “ขอทําดีเพื่อแผ่นดิน” สานต่อพระราชปณิธาน สืบสานพระราชกรณียกิจ ครั้งที่ 2 ภายใต้ชื่องาน "ตามรอยพระยุคลบาท บรมนาถบพิตร" ซึ่งถือเป็นกิจกรรมที่ดี ที่ช่วยส่งเสริมและสนับสนุนให้กลุ่มเยาวชนในระดับอุดมศึกษาหรือเทียบเท่า ได้มีโอกาสร่วมกันทําดีเพื่อสังคมและแผ่นดิน สอดคล้องกับเป้าหมายการจัดการศึกษาของกระทรวงศึกษาธิการ โดยในปีนี้ได้คัดเลือกโครงการของกลุ่มเยาวชนในสถาบันอุดมศึกษาทั่วประเทศ จํานวน 29 โครงการ จาก 23 สถาบัน พร้อมนํากลุ่มเยาวชนเข้ารับเงินขวัญถุงสําหรับเป็นค่าใช้จ่ายในการดําเนินโครงการ จาก ศ.นพ.เกษม วัฒนชัย องคมนตรี เมื่อวันที่ 30 มีนาคม 2560 ที่ผ่านมาด้วยแล้ว
นวรัตน์ รามสูต, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ